**Nr. 21770/ 13.12.2022**

**Comunicat de presă**

La nivelul Inspectoratului Teritorial de Muncă Mureș, în cursul lunii noiembrie 2022, au fost efectuate 66 de acțiuni de control în domeniul **relațiilor de muncă**.

Aspectele vizate de către inspectorii de muncă au fost respectarea legislației muncii în vigoare, respectiv identificarea muncii nedeclarate și fără forme legale, respectarea repausului săptămânal, respectarea prevederilor legale privind munca de noapte, transmiterea registrului cu toate elementele din contractul individual de muncă în format electronic, în termenul legal. Cu ocazia acestor verificări, au fost identificate 13 persoane care prestau activitate fără a avea încheiat contract individual de muncă, anterior începerii activității și o persoană care presta activitate cu depășirea programului de lucru prevăzut în cadrul contractului individual de muncă cu timp parțial. S-au aplicat sancțiuni contravenționale pentru 45 agenți economici, din care 5 agenți economici au fost sancționați pentru muncă nedeclarată. Cu ocazia acestor verificări inspectorii de muncă au aplicat 71 de sancțiuni contravenționale, din care 34 avertismente și 37 amenzi în cuantum de 370300 lei și s-au dispus 214 de măsuri obligatorii, pentru deficiențele constatate.

Domeniile de activitate ale angajatorilor în care au fost identificate persoane care prestau activitate fără forme legale sunt: activități de alimentație pentru evenimente, recuperarea materialelor reciclabile, manipulări și lucrări de construcții.

La nivelul Inspectoratului Teritorial de Muncă Mureș, în cursul lunii noiembrie 2022, a fost efectuat un număr de 46 acțiuni de control în domeniul **securității și sănătății în muncă.**

Aspectele vizate de către inspectorii de muncă au fost respectarea legislației securității și sănătății în muncă. Cu ocazia acestor verificări inspectorii de muncă din cadrul Compartimentului Control Securitate şi Sănătate în Muncă au aplicat 14 sancţiuni contravenționale, dintre care 7 amenzi în valoare de 48.500 lei și 7 avertismente.

Principalele deficienţe constatate au fost: comunicare eveniment întârziată, lipsă analize, lipsă organizare activitate SSM, lipsă autorizare electrician, lipsă CSSM, neamenajare lucru la înălțime, lipsă registru agenți chimici, lipsă evaluare riscuri manipulare substanțe substanțe chimice, lipsă instruire.

În cursul lunii noiembrie au fost comunicate 28 evenimente în care au fost implicați lucrători, dintre care 2 evenimente s-au soldat cu deces.

**Inspector şef**

**Andrada Larisa Ogrean**

Inspectoratul Teritorial de Muncă Mureș